
This al and som, that Arcyte moste dye.
For which he sendeth after Emelye,
And Palomon,, that was- his cosyn deere.
Than seyd he thus, as ye schul after heere.

" Naught may the woful spirit in nayn herte
Declare a poynt of my sorwes smerte
To you, my lady, that I love most;
But I byquethe the service of my gost                 IQ10

To you aboven every creature,
Syn that my lyf may no lenger dure.
Alias, the woo ! alias,, the peynes stronge,
That I for you have suflfretl, and so longe!
Alias, the deth ! alas, myn Emelyc !
Alias, departyng of our companye !
Alias, myn hertes queen 1 alias, my wyf!
Myn hertes lady, ender of my lyf!
What is this world ? what asken men to have ?
Now with his love, now in his eolde grave          1920

Allone withouten eny companye,
Farwel, my swete I farwel, myn Emelye !
And softe take me in your armes tweye,
For love of God, and herkneth what I seye.
I have heer with my cosyn Falomon
Had stryf and rancour many a day i-gon,
For love of yow, and eek for jelousic,
And Jupiter so wis my sowle gye,
To speken of a servaunt proprely,
With alle eircumstaunccH trewely,                       1930

That is to scyn, truthe, honour, and knighthede,
Wysdom, humblesse, astaat, and hye kynrede,
Fredam, and al that longeth to that art,
So Jupiter have of my soule parta
As in this world right now no know 1 non
So worthy to be loved as Palomon,
That serveth you., and wol do al his lyf.
And if that ye schul ever be a wyf,
Foryet not Palomon, that gentil man."
And with that word his spechc faile gan;           1940

For fro his herfce up to his brest was come
The cold of deth, that him h&dde overcome.
And yet moreover in his armes twoo
The vital strength is lost, and al agoo*
Only the intellect, withouten. more^
That dwelled in his herte sik and sore,
Gan fayle, when the herte felte death,
Duskyng his eyghen two,, an4 fayled^ breth.